**Ֆրանչեսկո Բոնսինյորի** (իտալ.՝ Francesco Bonsignori; 1460 կամ մոտ 1455, Վերոնա, Վենետո, Իտալիա - հուլիսի 2, 1519, Կալդիերո, Վերոնա, Վենետո, Իտալիա), Վերածննդի ոճով նկարող իտալացի գեղանկարիչ։

Կենսագրություն
--------------

«Սուրբ Սեբաստիան», Արեցոյի արվեստի թանգարան
Ֆրանչեսկոն ծնվել է շուրջ 1460 թվականին Վերոնայում՝ նկարիչ Ալբերտո Բոնսինյորիի ընտանիքում։ Գեղանկարչություն սովորել է Ֆրանչեսկո Բենալյոյի արվեստանոցում։ 1480 թվականին Վերոնայից տեղափոխվել է Վենետիկ, որտեղ ապրել է մինչև 1487 թվականը։ Ստեղծագործական վաղ շրջանում գտնվել է Վենետիկի գեղարվեստի դպրոցի ազդեցության ներքո։ Բոնսինյորիի վրա առանձնահատուկ տպավորություն են գործել Անտոնելլո դա Մեսինայի, Ջովաննի Բելլինիի, Չիմա դա Կոնելյանոյի և Ալվիզե Վիվարինիի ստեղծագործությունները։

Այս շրջանի հայտնի ստեղծագործությունների թվում նկարչի ամենավաղ աշխատանքներն են 1483 թվականի *«Մադոննան քնած մանկան հետ»* և 1484 թվականի *«Դալ Բովոյի զոհասեղանը»* կամ *«Մադոննան գահին՝ առաջիկա սրբերի և դոնատոր Ալտաբելա Ավոգադրոյի հետ»* կտավները, որոնք այժմ մտնում են Վերոնայի Հանրային թանգարանի հավաքածուի մեջ։

1487-1505 թվականներին նկարիչն ապրել է Մանտովայում, որտեղ եղբոր՝ Ջիրոլամո Բոնսինյորիի և Անդրեա Մանտենյայի հետ աշխատել է Գոնզագի տան մարքկոմս պալատական նկարչի հետ։ Անդրեա Մանտենյայի հետ ծանոթությունը Բոնսինյորիի նկարին ավելի մոնումենտալ երանգ է հաղորդել։ Այս ոգով նրանք նկարել են Լոնդոնի ազգային պատկերասրահի հավաքածուի *«Մադոննան սրբերի հետ»* և 1519 թվականի Մանտովայի Սան Վինչենցո եկեղեցու *«Երանելի Օսաննայի զոհասեղանը»* նկարները։ Վերջինս այժմ գտնվում է այս քաղաքի դուքսերի պալատի թանգարանում։ Այդ նկարում առջևի պլանում ձախից նկարիչը պատկերել է վերջերս այրիացած մարքկոմսուհի Իզաբելլա դ’Էստեին՝ իր հովանավորի՝ մանտովացի մարքկոմս Ֆրանչեսկո II-ի կնոջը։

16-րդ դարի սկզբին Բոնսինյորիի վրձինը դարձել է ավելի բարակ և փափուկ, ինչը կապում են Լեոնարդո դա Վինչիի ստեղծագործության ազդեցության հետ, որի հետ նա ծանոթացել է Մանտովայում գտնվելու ժամանակ։ Այս ոճով նրանք նկարել երկու կտավ Սուրբ Սեբաստիանի պատկերով, մեկը՝ 1510 թվականին, որը գտնվում է Կուրտատոնեի Սանտա-Մարիա-դելլե-Գրացիա եկեղեցում, մյուսը՝ Արեցոյի արվեստի թանգարանում։ Բոնսինյորիի *«Մադոննան սրբերի հետ»* աշխատանքը ևս այս ոճի նկար է, որը գտնվում է Վերոնայի Սան-Բերնարդինո եկեղեցում։

Բոնսինյորին կայացած դիմանկարիչ էր։ Այս ժանրի վաղ նկարներում, ինչպիսին է Ազգային պատկերասրահի *«Սենատորի դիմանկարը»*, նկատելի է նկարչի անհատական ձեռագիրը։ Իրենից հետո թողել է իր ժամանակակիցների բազմաթիվ դիմանկարներ, այդ թվում՝ Հռոմի պապ Լև X-ի 1514 թվականի դիմանկարը։

Բոնսինյորին մահացել է 1519 թվականի հուլիսի 12-ին Վերոնայի մոտ գտնվող Կալդիերոյում՝ Յունոնայի թերմերում բուժման ընթացքում։

Ծանոթագրություններ
------------------

1. 1 2  AGORHA (ֆր.) — 2009.
2. 1 2  Art UK painters database
3. 1 2  MutualArt.com — 2008.
4. 1 2 3 4 5 6 7 8  RKDartists (նիդերլ.)
5. 1 2  *Lehmann-Brockhaus U.* Bonsignori [Monsignori, Francesco] // *Grove Art Online* / J. Turner — [Oxford, England], Houndmills, Basingstoke, England, New York: OUP, 2017. — ISBN 978-1-884446-05-4 — doi:10.1093/GAO/9781884446054.ARTICLE.T009942
6. ↑  Brenzoni, B. (1958). *Su l’origine della famiglia di F. Bonsignori’*. Verona. էջեր 295–300.`{{cite book}}`: CS1 սպաս․ location missing publisher (link)
7. ↑  Karet, Evelyn (2017). *The Antonio ll Badile Album of Drawings: The Origins of Collecting Drawings in Early Modern Northern Italy*. London, UK: Routledge. էջեր 263–265.
8. ↑  Benezit Dictionary of Art (2011 թ․ հոկտեմբերի 31). «Francesco Bonsignori (Erroneously known as Francesco Monsignori)». *Oxford Art Online*. Վերցված է 2017 թ․ դեկտեմբերի 6-ին. `{{cite web}}`: `|archive-date=` requires `|archive-url=` (օգնություն)

Արտաքին հղումներ
----------------

* Schmitt U. B. — Dizionario Biografico degli Italiani — Volume 12 (1971)«Bonsignori, Francesco». *www.treccani.it*. Վերցված է 17.7.2017-ին. (իտալ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆրանչեսկո Բոնսինյորի» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Իտալացիների կենսագրական բառարան · Treccani |
|  |
| 

|  Չափորոշչային վերահսկողություն |
| --- |
|  |
| BNF: 14970138p · CONOR: 36673891 · GND: 129128627 · ISNI: 0000000003063163 · VIAF: 22413103 · ULAN: 500031337 · WorldCat VIAF: 22413103 |

 |

 |